เช้านี้กรุงเทพมหานครและปริมณฑลอากาศดีค่าฝุ่นอยู่ในเกณฑ์มาตรฐาน ขณะที่ภาคเหนือค่าฝุ่น เพิ่มสูงขึ้นจนอยู่ในระดับสีแดงหลายพื้นที่
เช้านี้กรุงเทพมหานครและปริมณฑลอากาศดีค่าฝุ่นอยู่ในเกณฑ์มาตรฐาน ขณะที่ภาคเหนือค่าฝุ่น เพิ่มสูงขึ้นจนอยู่ในระดับสีแดงหลายพื้นที่                นายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM 2.5 ในพื้นที่กรุงเทพมหานครและปริมณฑลวันนี้  2 มีนาคม 2563 ปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 19 - 40 ไมโครกรัมต่อลูกบาศก์เมตร แม้จะเพิ่มขึ้นเล็กน้อยจากเมื่อวานนี้ 1 มีนาคม 2563 ภาพรวมปริมาณฝุ่นละอองอยู่ในเกณฑ์มาตรฐานที่กำหนดทุกพื้นที่ เนื่องจากมีลบสงบถึงลมอ่อน ทำให้ฝุ่นละอองเกิดการสะสมเล็กน้อย ขณะที่สภาพการจราจรหนาแน่นในหลายเส้นทางแต่ยังเคลื่อนตัวได้ดีขณะที่สถานการณ์หมอกควันภาคเหนือ 9 จังหวัดวันนี้ 2 มีนาคม 2563 คุณภาพอากาศมีปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 42 - 108 ไมโครกรัมต่อลูกบาศก์เมตร และค่าฝุ่นละออง ขนาดไม่เกิน 10 ไมครอน (PM 10) ตรวจวัดได้ระหว่าง 59 - 126 ไมโครกรัมต่อลูกบาศก์เมตร ภาพรวมแนวโน้มค่าฝุ่นละอองเพิ่มขึ้นจากเมื่อวานนี้ 1 มีนาคม 2563 โดยค่าฝุ่น PM 2.5 และ PM 10 ได้เพิ่มอยู่ในระดับสีแดง 2 พื้นที่คือ บริเวณตำบลจองคำ อำเภอเมือง จังหวัดแม่ฮ่องสอน และตำบลเวียงพางคำ อำเภอแม่สาย จังหวัดเชียงราย และมีอยู่ในระดับสีส้มอีก 14 พื้นที่ โดยยังพบปัญหาไฟป่าหมอกควันที่เกิดจากการเผาในที่โล่งอยู่ จึงขอความร่วมมือประชาชน งดเผาเชื้อเพลิงทั้งในที่โล่งและในป่า หากพบเห็นการเผาหรือเกิดไฟป่าโปรดแจ้งสายด่วน 1362